open-index/open-wikipedia-markdown huggingface dataset:
Rune Nilson

**Rune Hagerup Nilson** (født 1973) er en norsk programleder som har vært ansatt i NRK siden 1988.

Nilson var sammen med Torfinn Borkhus radiovert i over tusen episoder av *[[Lønsj (radioprogram)|Lønsj]]* på NRK P1 fra 2012 til 2017, der han blant annet var den påståtte samen Jan Olsen, og seriegründer Ståle Utslagsnes. Sammen med Borkhus spiller han også i radiobandet Charlie Rackstead & The Sticklesbergen Ramblers. Nilson var programleder i *[[Ikke gjør dette hjemme]]* gjennom fire sesonger på NRK1. Han forlot NRK P1-programmet *[[Landsmøte (radioprogram)|Landsmøte]]* i 2023 for å lage podkasten *[[Radio Utslagsnes]]*.

## Opptredener på radio og TV
* *[[Kaliber (radioprogram)|Kaliber]]* (NRK P3 1999–2002)
* *[[Sofa King Stupid]]* (NRK1 2002)
* *[[Lydverket]]* (NRK1 2002–2004)
* *[[Halvseint]]* (NRK1 2007–2008)
* *[[Ikke gjør dette hjemme]]* (NRK1 2011–2015)
* *[[Lønsj (radioprogram)|Lønsj]]* (radioprogram på NRK P1, 2012–2017, som Podkast i 2019)
* *[[Kolafei (radioprogram)|Kolafei]]* (NRK P1 2018–2019)
* *[[Landsmøte (radioprogram)|Landsmøte]]* (NRK P1 2020–2023)
* *[[Radio Utslagsnes]]* (podkast på NRK Radio 2023–2024)

## Diskografi
### [[Charlie Rackstead]]
* *[[Norwegian Classics]]* ()
* *[[More Norwegian Classics]]* ()

### [[Dave (band)|Dave]]
* *[[Open Your Eyes (Dave-EP)|Open Your Eyes]]* ()

### Deltar på
* Mia Kristiansen: *Mallorcablusen* ()
* McMusic: *[[McMusic 42]]* ()
* Barneselskapet: *[[Supersanger med Fantorangen og Kuraffen]]* ()

## Referanser


## Eksterne lenker
*
Even Ramsvik

**Even Ramsvik** (født 1983) er en norsk kokk, kjent som spaltist i *D2*, helgebilaget til *[[Dagens Næringsliv]]*. 

Han er fra Sjøholt på Sunnmøre. Som trettenåring fikk han jobb i et catering-firma på Sjøholt, og arbeidsuka var hos Arne Brimi (født 1957). Lærlingetiden var i Ålesund. I 2005 vant han finalen av Linie Award, en nordisk konkurranse. Et opphold hadde han hos Régis Marcon (født 1956) utenfor Lyon der Eyvind Hellstrøm (født 1948) fra Moss bruker være i Bocuse d'Or. Etter dette jobbet han et par år på Gastronomisk Institutt, og representerte disse da han fikk bronse i Norgesmesterskapet i kokkekunst i 2006.  I 2008 fant vi ham på Palace Grill og Kokkelandslaget. Det ble i november 2013 meldt at han jobber på Norges beste restaurant. Den heter Ylajali (etablert 2002).  Ramsvik ble kjøkkensjef der i 2010 og  senere medeier.

Etter at Ylajali stengte i 2015, gikk Ramsvik over til restaurantgruppen Lava Oslo, sammen med Tom Victor Gausdal, Anders Braathen og Stian Floer. 

## Referanser
Sør-Sudans ambassade i Oslo

**Sør-Sudans ambassade i Oslo** er Republikken Sør-Sudans diplomatiske representasjon i Norge, i Rosenkrantz’ gate 4.

Tidligere holdt ambassaden til i Prinsessealleen 2.

Ambassadør fra 24. november 2022 er Mustafa Lowoh Walla Jabi.

## Referanser


## Eksterne lenker
* The Oslo Diplomatic List på UDs nettside Diplomatiske forbindelser
* Embassypages.com om ambassaden
Bundesautobahn 19

**Bundesautobahn 19** eller **Autobahn 19** (**A 19**) går mellom Rostock ved Østersjøen og A 24 i Brandenburg. Rostock har fergeforbindelser til Gedser i Danmark, Trelleborg i Sverige, Helsingfors i Finland, Tallinn i Estland og Ventspils i Latvia, og A 19 er en av hovedforbindelsene mellom disse landene via Berlin til det sørlige Europa. Hele strekningen er del av Europavei 55.

Veien ble bygd av DDR og sto ferdig 1978.

## Se også
* Liste over motorveier i Tyskland‎
Appellativisering

**Appellativisering** er det som språklig skjer når ord endrer karakter fra å være særnavn til å få en mer generell betydning, som når et spesifikt varemerke-navn etter hvert blir brukt om alle likende produkter. Et eksempel er varemerket Thermos, som for lengst har blitt til allmennordet termos som nyttes om alskens flasker av denne typen.

Andre eksempler er varemerket Walkman, som ganske raskt ble en betegnelse for alle lignende bærbare minispillere uavhengig av produsent. Eller varemerket Suketter, der produsentene snart opplevde at ordet suketter ble brukt om alle søtningstabletter. 

Appellativisering kan innebære et problem for produsenter og varemerke-innehavere. Varemerker kan beskyttes mot konkurrenter og mot en del bruk på trykk, men ikke mot denne typen innlemming i folks dagligspråk. Man kan altså «miste» verdifulle varmerker når de blir innarbeidet nok. I markedsføringsbransjen betegner man et slikt varemerkenavn som «degenerert».  

Omvendt kan ord og uttrykk i utgangspunktet være så innarbeidet i språket at de ikke kan tas som varemerker. Kjente litterære navn som «Bøygen» og «Anitra» er for eksempel en del av allemannsretten i norsk språk, en kulturell felleseiendom en produsent ikke vil kunne kreve rett til som varemerke.

## Se også
* Degenerert varemerke

## Kilder
*Lars S. Vikør: «Varemerke som språk - ordmerke som problem», side 32, *Språknytt* nr. 1 2014
Thailands ambassade i Oslo

**Thailands ambassade i Oslo** (thai: ) er Kongeriket Thailands diplomatiske representasjon i Norge, i Eilert Sundts gate 4.

Ambassaden har siden 1998 holdt til i en leiegård som ble tegnet av Einar Smith og oppført i 1886.

Ambassadør fra 13. juni 2024 er Nitivadee Manitkul.

## Referanser


## Eksterne lenker
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Thailand og Norge (arkivert nettside)
* Embassypages.com om ambassaden
Beverley Dunn (dekoratør)

**Beverley Dunn** er en australsk scenograf. Dunn har vært scenograf på flere filmer. Sammen med produksjonsdesigner Catherine Martin har hun vunnet en Academy Award («Oscar») for Beste produksjonsdesign, for filmen *[[Den store Gatsby (2013)|Den store Gatsby]]* fra 2013. Dunn vokste opp og bor i Sydney, Australia. Hun er utdannet ved Cheltenham Girls High School og University of Western Sydney.

## Referanser


## Eksterne lenker
*
Gabrielle Tana

**Gabrielle Tana** er en britisk filmprodusent som ble nominert til Oscar for beste film, sammen med filmens andre produsenter, for filmen *[[Philomena]]* fra 2013.

## Referanser


## Eksterne lenker
*
Tsjekkias ambassade i Oslo

**Tsjekkias ambassade i Oslo** er Den tsjekkiske republikks diplomatiske representasjon i Norge, i Fritzners gate 14. Ambassadøren er sideakkreditert til Island. Tsjekkia har også honorære konsulater i Bergen, Trondheim og Sjøvegan.

Ambassadør fra 19. januar 2023 er David Červenka.

## Referanser


## Eksterne lenker
* 
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Tsjekkia og Norge (arkivert nettside)
* Den tsjekkiske ambassade i Oslo om bilaterale forbindelser mellom Tsjekkia og Norge
* Embassypages.com om ambassaden
Tunisias ambassade i Oslo

**Tunisias ambassade i Oslo** er Den tunisiske republikks diplomatiske representasjon i Norge, i Drammensveien 82C. Ambassaden holder til like bakom Kroatias og Venezuelas ambassader. Tidligere holdt den til i Fridtjof Nansens plass 9.

Huset med ambassaden ble tegnet av Henrik Nissen og oppført for grosserer Preuthen i 1899. Før mars 2000 holdt Israels ambassade til i det. Ambassadørens residens er i Lille Frøens vei 3.

Ambassaden ledes fra 31. juli 2025 av chargé d'affaires Ahmed Abdou.

## Referanser


## Eksterne lenker
* 
* The Oslo Diplomatic List på UDs nettside Diplomatiske forbindelser
* Amb-norge.com om Tunisias ambassade
* Utenriksdepartementet om bilaterale forbindelser mellom Tunisia og Norge (arkivert nettside)
* Embassypages.com om ambassaden
Jennifer Lee

**Jennifer Michelle Lee** (født 1971) er en amerikansk manusforfatter og regissør. Hun var med på å skrive manuset til *[[Rive-Rolf]]* (2012), og skrev og medregisserte (sammen med Chris Buck) animasjonsfilmen *[[Frost (film)|Frost]]* fra Disney, som de i 2014 ble tildelt Oscar for beste animasjonsfilm for.

Lee er den første kvinnelige regissør av en Walt Disney Animation Studios-spillefilm, og den første forfatteren på et så stort animasjonsstudio som blir en regissør. 

## Tidlig liv
Lee ble født i 1971, er detter Linda Lee og Saverio Rebecchi, og ble oppdratt i East Providence, Rhode Island. Hun tok eksamen i engelsk i University of New Hampshire, og dro til New York for å jobbe som en grafisk artist i publikasjon. Etter tapet av en kjær person i en alder av 20, ønsket hun å fortelle sine egne historier. Da hun var rundt 30 år gammel kom hun inn på Columbia University School of the Arts og fikk en Master of Fine Arts i film. Der møtte hun Phil Johnston, hennes skrivepartner på *[[Rive-Rolf]]*.

## Privat
Lee giftet seg med Robert Joseph Monn i 1999, men de ble senere skilt. De har en datter, Agatha Lee Monn (født i 2003), som synger på den originale versjonen av «bli med å lag en snømann» i *Frost*. Lee bor i San Fernando Valley.

## Referanser


## Eksterne lenker
*
Tyrkias ambassade i Oslo

**Tyrkias ambassade i Oslo** er Republikken Tyrkias diplomatiske representasjon i Norge, i Halvdan Svartes gate 5.

Ambassadebygningen er en murvilla som ble oppført i 1917 for skipsreder Daniel Steen. Den har vært brukt som ambassadekanselli siden 1977. Ambassadørresidensen er i Kristinelundveien 25.

Ambassadør fra 16. februar 2023 er Gülin Dinç.

## Referanser


## Eksterne lenker
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Tyrkia og Norge (arkivert nettside)
* Embassypages.com om ambassaden
Ukrainas ambassade i Oslo

**Ukrainas ambassade i Oslo** er Ukrainas diplomatiske representasjon i Norge. Ambassaden holder til i Arbins gate 4 i Oslo.

Fra 31. august 2023 ble ambassaden ledet av chargé d'affaires Ihor Holovtsjenko. I mai 2025 tiltrådte Oleksij Havrysj (Олексій Петрович Гавриш) som ambassadør.

## Referanser


## Eksterne lenker
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Ukraina og Norge (arkivert nettside)
* Embassypages.com om ambassaden
Vietnams ambassade i Oslo

**Vietnams ambassade i Oslo** (vietnamesisk: ) er Den sosialistiske republikk Vietnams diplomatiske representasjon i Norge, i St. Olavs gate 21C.

Ambassaden holder til i en leiegård som ble tegnet av Wilhelm von Hanno og oppført i 1871.

Ambassaden er bemannet av en ambassadør, en «Head of Mission», én førstesekretær, én administrativt ansatt, én attaché og én teknisk ansatt. Ambassadør fra 1. juni 2023 er Nho Hung Dinh.

## Referanser


## Eksterne lenker
* 
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Vietnam og Norge (arkivert nettside)
* Embassypages.com om ambassaden
Karen O

**Karen Lee Orzolek** (født 1978), kjent under artistnavnet **Karen O**, er en amerikansk sangerinne. Hun er vokalist for New York-bandet Yeah Yeah Yeahs.

## Biografi
### Tidlig liv
Karen O ble født den 22. november 1978 i Busan, Sør-Korea til en koreansk mor og en polsk far. Hun flyttet etterhvert til USA, hvor hun vokste opp i Englewood, New Jersey. Hun har kommentert hennes barndom følgende: «Det er nesten pinlig hvor veloppdragen jeg var, noe som nok er grunnen til at jeg gjør ting som å spytte vann på meg selv på scenen som en voksen». Hun var på Oberlin College, men ble overført til New York Universitys Tisch School of the Arts.

### Privatliv og støtte
Hun gikk ut med Spike Jonze og Liars vokalist Angus Andrew på enkelte tidspunkter. I 2011 giftet Karen O seg med kjæreste Barnaby Clay. Karen har støttet Small Kids Rock, en nasjonal nonprofit som arbeider for å restaurere og revitalisere musikkutdanning i vanskeligstilte amerikanske offentlige skoler, ved å male en tilpasset Fender Strat og donere den til en auksjon for å samle inn penger til organisasjonen.

## Priser og nominasjoner

## Referanser


## Eksterne lenker
* 
* 
* 
* 
*  Intervju med Karen O
Beverly Perdue

**Beverly Eaves «Bev» Perdue** (født **Beverly Marlene Moore** 14. januar 1947 i Grundy i Virginia) er en amerikansk politiker og medlem av Det demokratiske parti i USA som tjenestegjorde som den 73. Guvernør av den amerikanske delstaten Nord-Carolina. Hun var den første kvinnelige guvernør av Nord-Carolina.

Perdue startet sin politiske karriere på 1980-tallet da hun satt i Nord-Carolinas Representantenes hus. Deretter satt hun fire perioder i Nord-Carolinas Senat før hun ble valgt som den 32. Viseguvernøren av Nord-Carolina. Perdue ble valgt til Guvernør av Nord-Carolina i 2008 mot datidens borgermester i Charlotte Pat McCrory med en margin på 50-46. Hennes guvernør-valgkamp i 2008 kom under etterforskning fra både statlige og føderale myndigheter som resulterte i en bot på USD&nbsp;30&nbsp;000 i 2010. Når Hillary Clinton droppet ut av presidentvalgkampen i 2008, nevnte *[[The New York Times]]* Perdue som en potensiell fremtidig presidentkandidat.

Bev Perdue kunngjorde, etter fallende oppslutning på meningsmålinger, den 26. januar 2012 at hun ikke ville søke gjenvalg i guvernørvalgkampen 2012. Hun ble etterfulgt av guvernør Pat McCrory.

## Referanser


## Eksterne lenker
* 
* North Carolina Democratic Party
* News & Observer: Perdue announces bid for governor Mark Johnson, *The News & Observer*, October 1, 2007
* News & Observer: Perdue's Resumes, *The News & Observer*, October 9, 2007
* News & Observer: Perdue's inaugural address, *The News & Observer*, January 10, 2009

|-

|-
Dewey Short

**Dewey Jackson Short** (født 7. april 1898 i Galena i Missouri, død 19. november 1979 i Washington, D.C.) var en amerikansk professor, pastor og republikansk politiker.

Etter militærtjeneste under den første verdenskrig studerte han ved Baker University, Boston University, Harvard University, Ruprecht-Karls-Universität Heidelberg, Humboldt-Universität zu Berlin og University of Oxford. Tilbake i Midtvesten var han professor i etikk, psykologi og politisk filosofi ved Southwestern College i Kansas i 1920- og 1930-årene. I 1927 var han pastor i en metodistisk kirke i Springfield i Missouri. Mot slutten av livet var han president emeritus i National Rivers and Harbors Congress og foredragsholder.

Short var valgt til Representantenes hus fra Missouris 14. distrikt 1929–1931, men tapte gjenvalg. Han var delegat til Det republikanske partis landsmøte i 1932 og mislyktes samme år i å bli nominert til Senatet. I 1940 tapte han 108–848 på landsmøtet mot senator Charles L. McNary fra Oregon om å bli Det republikanske partis visepresidentkandidat. Short var en sterk kritiker av New Deal. Short var valgt til Representantenes hus fra Missouris 7. distrikt 1935–1957, og satt som formann i den faste komiteen for de væpnede styrker 1953–1955. Han tapte gjenvalg i 1956, men satt som visearméminister i Forsvarsdepartementet under president Dwight D. Eisenhower 1957–1961.

## Referanser


## Litteratur
* 

## Eksterne lenker
*
Ginnifer Goodwin

**Ginnifer Goodwin** (født **Jennifer Michelle Goodwin**; 1978) er en amerikansk TV-og filmskuespiller. Hun er kjent for sin rolle som Margene Heffman i *[[Big Love]]*, og for sine roller i filmer som *[[Mona Lisa Smile]]*, *[[Something Borrowed]]*, og *[[He's Just Not That Into You]]*. Hun spiller for tiden rollen som Mary Margaret Blanchard / Snøhvit i ABC-serien *[[Once Upon a Time]]*.

## Tidlig liv

Goodwin ble født i Memphis, Tennessee. Hennes mor, Linda (født Kantor), er en tidligere lærer og «bli-hjemme-mor», som senere jobbet for FedEx og Apple. Hennes far, Tim Goodwin, hadde tidligere eid og operert et platestudio. Goodwin forandret navnet sitt fra «Jennifer» til «Ginnifer» for å skille hennes navn, og for å bistå uttalen av navnet hennes i sin egen dialekt. Hennes yngre søster, Melissa Goodwin, er en stop motion animatør på serier som Emmy Award-vinnende *[[Robot Chicken]]*, der Ginnifer har dukket opp med en stemme.

Hennes mor er jødisk og hennes far er av walisisk herkomst; Goodwin ble oppdratt i morens tro. I sin ungdom ble Goodwin tilknyttet North American Federation of Temple Youth, og var aktiv i BBYO på det jødiske kommunikasjonssenteret i Memphis. Hun hadde en bat mitzvah. Goodwin gikk på skole på St. Marys Episcopal School i Memphis, Tennesse, og ble senere uteksaminert fra Lausanne Collegiate School i 1996. Da deltok hun i Hanover College (hovedfag i teater) i ett år før hun gikk videre for å tjene sin Bachelor of Fine Arts fra Boston University. Mens hun var en student ved BU opptrådte hun i en rekke studentkortfilmer, samt flere college- og lokale sceneproduksjoner. Goodwin fikk «Excellence in Acting: Professional Promise Award» av Bette Davis-fundamentet, og ble uteksaminert med ros. Etter hennes tid ved Boston University, studerte hun i England ved Shakespeare Institute, i samarbeid med Royal Shakespeare Company. Året etter tjente hun en «Acting Shakespeare Certificate» i Londons Royal Academy of Dramatic Art.

## Privatliv
Ginnifer gikk i utgangspunktet ut med Chris Klein i to år, men møtte så skuespilleren Joey Kern. Etter to år med dating, ble Goodwin forlovet med ham i desember 2010. De endte forholdet i mai 2011. Senere begynte Goodwin å gå ut med hennes *Once Upon a Time* motspiller Josh Dallas, i høsten 2011. Paret ble forlovet den 9. oktober 2013 og den 20. november 2013 kunngjorde de at de ventet sitt første barn sammen. De to ble viet i en seremoni i Los Angeles 11. april 2014. 29. mai ble de foreldre til en gutt som ifølge TMZ heter Oliver Finlay Dallas.

Goodwin har et nært og langvarig vennskapsforhold med *Once Upon a Time*-stjernen Jennifer Morrison.

## Referanser


## Eksterne lenker
* 
* 
*
Mary Fallin

**Mary Fallin** (født **Mary Copeland** 9. desember 1954 i Warrensburg i Missouri) er en amerikansk politiker som er den 27. og nåværende Guvernøren av Oklahoma. Som medlem av Det republikanske parti ble Fallin valgt til guvernør i 2010 og er også den nåværende leder av National Governors Association.

Fallin ble født i Warrensburg i Missouri og studerte ved Oklahoma State University. Hun begynte sin karriere for flere av staten Oklahomas offentlige etater etter college. Fallin kom inn i privat sektor i 1983, og ble en regional hotell-sjef og en eiendomsmegler. Fallins politiske start kom i 1990 når hun ble valgt inn i Oklahomas Representantenes hus. Hun satt to perioder i representantenes hus, som representant for en bydel i Oklahoma City fra 1990 til 1995. I 1994 ble Fallin valgt som den 14. Viseguvernøren i Oklahoma, gjenvalgt to ganger, tjenestegjorde hun under to forskjellige guvernører 1995-2007. Etter at den republikanske kongressrepresentanten Ernest Istook kunngjorde at han ville trekke seg fra sitt sete, etter syv perioder i USAs representantenes hus, for å bli guvernør, erklærte Fallin sitt kandidatur for Oklahomas 5. kongressdistrikt, hvor hun ble valgt inn i to perioder i Representantenes hus fra 2007 til 2011.

I september 2009 kunngjorde Fallin sine intensjoner om å stille til valg for Republikanernes nominasjon til Guvernør av Oklahoma. Hun vant over tre motstandere med 54% av stemmene i det republikanske primærvalget og vant over demokratenes kandidat, Viseguvernør Jari Askins, med 60% av stemmene i Oklahomas guvernørvalg. Hun tok eden som Guvernør den 10. januar 2011.

Fallin var den andre kvinnen som er valgt inn i kongressen fra Oklahoma og den første siden 1921 når Alice Mary Robertson ble valgt inn i kongressen og tjenestegjorde i en periode fra 1921 til 1923. Hun er også den første republikaner og den første kvinne som har vært Oklahomas Viseguvernør, så vel som den første kvinnelige guvernør i den amerikanske delstaten Oklahomas historie.

## Referanser


## Eksterne lenker
* 
* Governor Mary Fallin official Oklahoma government site
* Mary Fallin for Governor
* 
;U.S. Congress (2007-2011)
NM i sykling

**NM i sykling** kan referere til

* Norgesmesterskapet i landeveissykling
* Norgesmesterskapet i banesykling
* Norgesmesterskapet i terrengsykling
Georges Berger

:*For den franske turneren med samme navn, se [[Georges Berger (turner)]]*
**Georges Berger** (født 14. september 1918 i Sint-Jans-Molenbeek ved Brussel, død 23. august 1967 på Nürburgring) var en belgisk racerfører. Han deltok i to løp i Formel 1-verdensmesterskapet med en privat påmeldt Gordini.

## Karriere
Berger begynte sin karriere i nasjonale løp i Belgia, Hans første bil var en Jicey med BMW-motor, som han konkurrerte med i mange Formel 2-løp mellom 1948 og 1952, og kom på tredjeplass i Grand Prix des Frontières ved Chimay. I 1953 kjørte han for Simca-Gordini-teamet og klarte en femteplass på samme bane, samt en tredjeplass i et Grand Prix-løp utenom mesterskapet på Rouen-Les-Essarts. Han meldte seg på Belgias Grand Prix 1953 med samme bil, men måtte bryte etter bare tre runder med motorproblemer. Neste år kjørte han en Gordini i Frankrikes Grand Prix 1954, men måtte da bryte etter ni runder, igjen med motorproblemer.

Berger deltok senere i karrieren i en lang rekke sportsvognløp med biler som Maserati, AC Bristol og en Ferrari 250 GT. Hans største prestasjon var seirene i billøpet Tour de France i 1960 og 1962, som andrefører for Willy Mairesse i en Ferrari.

Han omkom bak rattet på en Porsche 911 i 84-timersløpet Marathon de la Route på Nürburgring i 1967.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

### Resultater fra 24-timersløpet på Le Mans

## Referanser
Fides (gudinne)

**Fides** (latin: «tro») var i romersk mytologi en gudinne for trofasthet og lojalitet. Det romerske senatet undertegnet og oppbevarte statlige avtaler med andre land i hennes tempel på kapitolhøyden, der hun ble ansett å beskytte dem.

Hun ble også kalt *Fides Publica Populi Romani* («det romerske folkets almene trofasthet»), og ble  avbildet som en ung kvinne med en oliventregren, med en skål eller skilpadde, eller et militært symbol i hånden. Hun bar et hvitt slør eller stola og hennes prester bar hvite klær, hvilket viser til hennes koblinger til gudene Jupiter og Dius Fidius. Hennes tempel, som dateres til 254 f.Kr., lå i nærheten av Jupitertempelet på kapitolhøyden.  

## Referanser
Ricardo Rodríguez

**Ricardo Rodriguez** eller **Ricardo Rodríguez** er navnet til flere personer:

*Ricardo Rodríguez (racerfører) (1942–1962) – meksikansk Formel 1-fører
*Ricardo Rodríguez (bobkjører) (født 1967) – meksikansk bobkjører
*Ricardo Rodríguez (fotballtrener) (født 1974) – spansk fotballtrener
*Ricardo Rodriguez (wrestler) (født 1986) – ringnavn for Jesus Rodriguez, profesjonell wrestler
*Ricardo Rodríguez (fotballspiller) (født 1992) – sveitsisk fotballspiller
Maggie Hassan

**Margaret «Maggie» Hassan** (født **Margaret Wood** 1958) er en amerikansk doctor juris og politiker for Det demokratiske parti. Hun er senator for New Hampshire fra 2017. Hun var fra 2013 til 2017 den 81. guvernør av New Hampshire. Ved valget til USAs senat i 2016 slo hun den daværende republikanske senatoren Kelly Ayotte.

## Referanser


## Eksterne lenker
* 
* 
*
Meghan Ory

**Meghan Ory** (født 20. august 1982) er en kanadisk TV- og filmskuespiller. Hun spilte rollen som Red Riding Hood / Ruby i ABC fantasy-serien *[[Once Upon a Time]]*, og har for tiden hovedrollen i CBS dramaet *[[Intelligence]]* som Riley Neal.

## Filmografi

## Referanser


## Eksterne lenker
* 
* 
*
Cristin Milioti

**Cristin Milioti** (født 16. august 1985 i Cherry Hill i New Jersey) er en amerikansk skuespillerinne og sanger, som er kjent for sitt arbeid i teaterproduksjoner på Broadway, som *That Face*, *Stunning* og Tony-vinnende *[[Once (musikal)|Once]]*. I sesongfinalen av komiserien *[[How I Met Your Mother]]*s åttende sesong ble det avslørt at hun skulle spille rollen som The Mother, eller Moren på norsk.

## Tidlig liv
Milioti er født og oppvokst i Cherry Hill i New Jersey, og er av italiensk opphav. Hun ble interessert i skuespill da hun gikk på ungdomsskolen, etter å ha deltatt på Long Lake Camp for the Arts i New York. Milioti gikk på Cherry Hill High School East, og ble uteksaminert i 2003. Hun tok dramaklasser ved New York University, men droppet ut det første året. Likevel er hun fortsatt oppført som et alumni i Tischs annonsering.

## Karrière
Milioti startet karrièren med små roller i reklamer i USA, blant annet en for Ford Edge. Hun har også spilt i TV-serien *[[30 Rock]]*, og filmen *[[Greetings from the Shore]]*. Milioti er ellers kjent for sine sceneopptredener. Hun var i 2010 stjernen i *That Face*, og ble nominert til en Lucille Lortel Award for fremragende kvinnelige hovedrolle for arbeidet i *Stunning*.

I 2012 ble Milioti nominert til Tony-prisen for beste kvinnelige hovedrolle i en musikal for hennes arbeid i *[[Once (musikal)|Once]]*, et stykke hun hadde opptrådt med siden 2011. Hennes siste opptreden i *Once* var den 24. mars 2013. Hennes opptreden i stykket ga henne en Grammy Award for beste musikalske teateralbum. Hun har også lest en novelle høyt for en episode av *[[This American Life]]* i 2011.

I 2013 fikk hun en rolle i den populære CBS-komiserien *[[How I Met Your Mother]]*, hvor hun spilte The Mother (kreditert som «The Girl with Yellow Umbrella»). Hun opptrer for første gang i den siste episoden av den åttende sesongen, med tittelen «Something New» og ble forfremmet til en hovedrolleinnhaver for seriens niende og siste sesong. Milioti portretterte Jordan Belforts (spilt av Leonardo DiCaprio) første kone, Teresa Petrillo, i Martin Scorseses komediefilm *[[The Wolf of Wall Street]]*, som ble utgitt i USA den 25. desember 2013.

## Referanser


## Eksterne lenker
* 
* 
* 
*
Caprogammaridae

**Caprogammaridae** er en av fem familier innenfor overfamilien Caprelloidea (orden Caprellidea), som er foreslått lagt under overordenen «Senticaudata». Her har taksonomien blitt foreslått endret i 2003, og den nye grupperingen har fått bredt gjennomslag. Familien inngår i gruppen av amfipoder. Dette er mikro- og meioorganismer som blant annet spiser alger, plankton og andre mirkoorganismer, og som selv er viktig mat for fiskeyngel.

Gruppens arter lever i havet utenfor øyene Kurilene, i både russisk og japansk sektor av dette arkipelet. Gruppen er (2013) antakelig monofyletisk - den inneholder bare en slekt, men denne slekten har minst to arter. De lever på 0–150 meters dyp.

## Gruppens taksonomi
En moderne oppdatering av systematikken gis nedenfor i lys av 2013-revisjonen med basis i *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Corophiida
******** Parvorden Caprellidira Leach, 1814 (sensu Lowry & Myers, 2013)
********* Overfamilie Caprelloidea  Leach, 1814
********** Familie Caprogammaridae  Kudrjaschov & Vassilenko, 1966
*********** *Slekt [[Caprogammarus]]* Kudrjaschov & Vassilenko, 1966
************ *[[Caprogammarus gurjanove]]* Kudrjaschov & Vassilenko, 1966
************ *[[Caprogammarus micropleopodus]]* Vassilenko, 1977

## Referanser


## Eksterne lenker
* 
* Caprogammaridae - beskrivelse hos *Life Desks*, besøkt 15. mars 2014.
Hudtransplantasjon

**Hudtransplansjon** et er kirurgisk inngrep som går ut på at man transplanterer hud fra en annen kroppsdel (eller en annen person) til et skadet område på kroppen, det er vanlig å transplantere hud fra låret eller rumpeområdet til ansikt, nakke eller hals. 

Hudtransplansjon ble gjort så tidlig som etter første verdenskrig for å hjelpe soldater som hadde fått brent bort hud eller fått en større skade på kroppen der de trengte hud. Det blir fremdeles brukt for det samme formålet, å hjelpe folk som har blitt skadd såpass mye at de trenger hud på en plass som kan være brent, eller skrapt opp.
Meroscelisini

* Se systematisk inndeling

**Meroscelisini** er en gruppe av biller som hører til familien trebukker (Cerambycidae).

## Utseende
Store, avlange, oftest brunlige trebukker.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Meroscelisini Thomson, 1861
******** Slekten *[[Acideres]]* Guérin-Méneville, 1858  
******** Slekten *[[Andinotrichoderes]]* Tippmann, 1960
******** Slekten *[[Anoeme]]* Gahan, 1890
******** Slekten *[[Delocheilus]]* Thomson, 1860
******** Slekten *[[Drumontiana]]* Danilevsky, 2001
******** Slekten *[[Eboraphyllus]]* McKeown, 1945 - ofte plassert i Anacolini
******** Slekten *[[Enneaphyllus]]* Waterhouse, 1877
******** Slekten *[[Howea]]* Olliff, 1889
******** Slekten *[[Hyleoza]]* Galileo, 1987
******** Slekten *[[Lasiogaster]]* Gahan, 1892
******** Slekten *[[Lulua (bille)|Lulua]]* Burgeon, 1931
******** Slekten *[[Meroscelisus]]* Audinet-Serville, 1832
******** Slekten *[[Microplophorus]]* Blanchard & Gay, 1851
******** Slekten *[[Monodesmus]]* Audinet-Serville, 1832
******** Slekten *[[Nannoprionus]]* Aurivillius, 1907
******** Slekten *[[Polyoza]]* Audinet-Serville, 1832
******** Slekten *[[Prionoplus]]* White, 1846
******** Slekten *[[Psephactus]]* Harold, 1879
******** Slekten *[[Quercivir]]* Lameere, 1912
******** Slekten *[[Rhipidocerus]]* Westwood, 1842
******** Slekten *[[Sarifer]]* Kirsch, 1870
******** Slekten *[[Sarmydus]]* Pascoe, 1867
******** Slekten *[[Schizodontus]]* Quentin & Villiers, 1974 
******** Slekten *[[Sobarus]]* Harold, 1879
******** Slekten *[[Tragosoma]]* Audinet-Serville, 1832 - én art i Norge:
********* *[[Tragosoma depsarium]]*
******** Slekten *[[Trichoderes]]* Chevrolat, 1843

## Kilder
* Liste over artene
* Liste over slektene
* Fauna Europaea, utbredelsesdatabase for europeiske dyr 

## Eksterne lenker
* 
* Hoskovec, M. og Rezek, M. Cerambycidae. ''Longicorn Beetles of the West Palaearctic Region''. Stort fotogalleri med bilder av ca. 600 arter.
Yin Chang

**Yin Chang** er en amerikansk skuespillerinne, best kjent for sin rolle i Mei Kwan, en hovedrolle i filmen *[[Prom]]* fra 2011. Tidligere var Chang en gjennomgangsfigur The CW-serien *[[Gossip Girl]]* som Nelly Yuki. Hun har jobbet på NBC-serien *[[Love Bites]]*, *[[Law & Order: Criminal Intent]]*, *[[Law & Order: Special Victims Unit]]* og *[[Six Degrees]]*. Noe av hennes andre arbeid inkluderer flere nasjonale reklamefilmer som Time Warner, Verizon Wireless, MasterCard, Best Buy, MTV og Mead School Supplies.

Chang er født og oppvokst i New York City, New York, og er av taiwansk, kinesisk og malaysisk kinesisk herkomst. Hennes far er fra Taiwan og hennes mor fra Malaysia. Hennes morfar var artisten Dr. Teng Beng Chew.

## Filmografi

### Film

### Televisjon

## Referanser


## Eksterne lenker
* 
* 
*  Gossip Girl Not Just a Nerd - AsianWeek.com
Sharon Pratt Kelly

**Sharon Pratt Kelly** (født **Sharon Pratt** 30. januar 1944 i Washington, D.C.), også kjent som **Sharon Pratt Dixon** og **Sharon Pratt**, var den tredje borgermesteren i District of Columbia, fra 1991 til 1995. Pratt var den første kvinne av afrikansk opphav som har vært borgermester i en større amerkansk by. Hun er til dags dato den eneste kvinnen som har vært borgermester i Washington D.C., USAs hovedstad.

I løpet av valgkampanjen og innsettelsen som borgermester benyttet hun navnet Sharon Pratt Dixon. Den 7. desember 1991 giftet hun seg med James R. Kelly III, en New York forretningsmann, og endre deretter sitt navn til Sharon Pratt Kelly. Etter deres skilsmisse i 1999 tok hun tilbake sitt pikenavn, Sharon Pratt.

På tross av det historiske valget, er dog Kellys administrasjon av Washington generelt regnet som en fiasko. Byen stod ovenfor ett anslått budsjettunderskudd på USD 1 milliard ved utgangen av hennes ene periode som borgermester, langt større enn hennes forgjenger Marion Barry, hvor Kelly har blitt kritisert for vanstyre og manglende evne til å levere de reformene hun hadde lovet i sin første valgkamp. I tillegg hadde hun et anstrengt forhold til DC Council, samt tillot det populære laget Washington Redskins i amerikansk fotball til å flytte ut i en av forstedene. *[[Washington City Paper]]* skulle senere karakterisere hennes periode som borgermester som «en av de mest ydmykende perioder i moderne D.C. historie».

## Referanser




## Eksterne lenker
*  
* Kelly, Sharon Pratt Dixon (1944-   ) | The Black Past: Remembered and Reclaimed
* Mayor Sharon Pratt Kelly D.C. Council
* Pratt Consulting, LLC
Øystein Lie

**Øystein Lie** (født 9. februar 1970) er en norsk fotograf, frilansjournalist og forfatter, bosatt i Trondheim.

Lie debuterte som forfatter i 2014 med romanen *Løp*, med undertittelen «en roman om hvordan joggebølgen tok en mann». 

## Bibliografi
* *Løp*, Kvalshaug forlag (2014)

## Referanser


## Eksterne lenker
* Presentasjon på forlagets nettsider
Jenna Coleman

**Jenna-Louise Coleman** (født 1986) er en engelsk skuespiller, som er best kjent for sin rolle som Clara Oswald i den britiske science fiction-serien *[[Doctor Who]]* og Jasmine Thomas i den britiske såpeoperaen *[[Emmerdale]]*. Hun begynte sin skuespillerkarriere i ung alder, som et medlem av en teatergruppe kalt *In Yer Space*.

Mens hun deltok på auditions for dramaskoler i 2005, ble Coleman valgt å spille Jasmine Thomas i *Emmerdale* i 2005. Hun høstet strålende kritikker for sin prestasjon og ble nominert til den mest populære nykommer-prisen på National Television Awards i 2007. Hun fortsatte å spille roller som «tøff jente» som Lindsay James i BBC-dramaserien *Waterloo Road*, Susan Brown i en serie basert på John Brains roman *Room at the Top*, Annie Desmond i Julian Fellowes' miniserie *[[Titanic (TV-serie)|Titanic]]*, og Rosie i Stephen Poliakoffs opprinnelige dramaserie *Dancing on the Edge*. Coleman gjorde sin spillefilmdebut i 2011, som Connie i *[[Captain America: The First Avenger]]*.

Siden 2012 har Coleman portrettert Clara Oswald, følgesvenn til den ellevte og senere den tolvte Doktoren i TV-serien *[[Doctor Who]]*.

## Biografi
### Tidlig liv
Coleman ble født den 27. april 1986 i Blackpool i Lancashire i England. Hun gikk på Arnold School, hvor hun var prefektleder. Mens hun diskuterte sin rolle i *Emmerdale*, sa Jenna at hun ikke angrer å ha en konvensjonell universitetsopplevelse. Mens hun gikk på skolen var Coleman medlem av en teatergruppe som het *In Yer Space*, som hun senere opptrådte i stykket *Crystal Clear* på Edinburgh-festivalen med. Hun vant en pris for sin prestasjon, og stykket ble også mottatt positivt.

### Privatliv
Jenna Coleman har vært i et forhold med den skotske skuespilleren Richard Madden siden sent i 2011.

## Referanser



## Eksterne lenker
*
Sila María Calderón

**Sila María Calderón Serra** (født 23. september 1942 i San Juan i Puerto Rico) er en puertoricansk politiker, forretningskvinne og filantrop som tjenestegjorde som Puerto Ricos guvernør fra 2001 til 2005. 

Hun var den første kvinne som ble valgt til guvernør i Puerto Rico. Før hun ble guvernør, hadde Calderón flere andre poster i regjeringsapparatet, inkludert posten som den *Secretary of State* fra 1988 til 1989 og stabssjef for guvernør Rafael Hernández Colón. Hun var også borgermester i San Juan, Puerto Ricos hovedstad, fra 1997 til 2001.

## Referanser


## Eksterne lenker
* 
* 
*
Prancing

***Prancing*** er en sang skrevet av Ike Turner som ble spilt inn og gitt ut på albumet *[[Ike & Tina Turner's Kings Of Rhythm Dance]]* med Ike & Tina Turner i 1961. Sangen ble gitt ut på singel i 1962.

Earl Thomas & the Kings of Rhythm spilte inn sangen og ga den ut på albumet *Live At Biscuits & Blues* i 2012.

## Referanser
Sindre Hovdenakk

**Sindre Hovdenakk** (født 16. juli 1964) er er en norsk litteraturkritiker, journalist og sakprosaforfatter. Han er kåret til Årets litteraturkritiker 2023. 

Han har vært tilknyttet Verdens Gang som anmelder siden 2004, og har også vært sakprosakritiker i NRK. Han har arbeidet som kulturjournalist i Arbeiderbladet, Aftenposten og Morgenbladet, og var reportasjeleder og litteraturansvarlig i Dagbladets kulturavdeling fra 1993 til 1999. Hovdenakk var redaktør i Forlaget Press fra 1999 til 2001, og redaksjonssjef i Tiden Norsk Forlag fra 2002 til 2004. 

Han var norsk redaktør i årboken Nordisk Litteratur fra 2000 til 2006, og redaktør i tidsskriftet Prosa fra 2014 til 2018. 

Sindre Hovdenakk har skrevet biografier om Gunnar Heiberg, Johan Ludwig Mowinckel, Torolf Elster og Hagbart Bernerog en bok om de norske radiosendingene fra London under andre verdenskrig.

Hovdenakk var styreleder i tidsskriftet Ballade 2019 til 2021, nestleder i styret til Norsk Kritikerlag 2014 til 2018, styreleder i Henrik Rytters minnefond 2008 til 2017 og medlem og leder av Vurderingsutvalget for sakprosa i Norsk kulturråd fra 2005 til 2010. 

Han er sønn av Per Hovdenakk.

## Bibliografi
* *Gunnar Heiberg Egoismens dikter* 2022, ISBN 978-82-560-2845-0
* *Over til London NRK i eksil 1940-1945* 220, ISBN 978-82-560-2356-1
* *Johan Ludwig Mowinckel mannen i midten* 2014, ISBN 978-82-516-5692-4
* *Torolf Elster balansekunstneren* 2011 ISBN 978-82-530-3411-9
* *Alt er politikk Hagbard Berner og hans tid*, 2007 ISBN 978-82-521-6652-1

## Referanser

## Kilder
* Presentasjon av Sindre Hovdenakk i Forfatterkatalogen på Forfattersentrums nettsider
* Presentasjon av Sindre Hovdenakk i Store Norske Leksikon

## Eksterne lenker
Beauport klosterruin

**Beauport klosterruin** (fransk: *Abbaye maritime de Beauport*) er en klosterruin med byggestart i 1203 i henhold til pavelig brev og jordtildeling fra greven av Penthièvre (død 1212). Den ligger ved nordkysten av Bretagne øst for byen og kommunen Paimpol i departementet Côtes-d'Armor. Det ble bygget for å erstatte et annet kloster som ble nedlagt samtidig, og huset munker av Premonstratenserordenen. Klostervirksomheten ble avsluttet 1790 og deler av jorden ble solgt: Resten ble offentlig eie og i årenes løp vandalisert. Dette stoppet først i 1862, da stedet fikk status som historisk monument (Monument historique).

Klosterbygningen er delvis intakt, og fungerer i dag som museum. Det viser hvordan munkene levde i tiden omkring stiftelsen, med modeller av blant annet maten de dyrket og spiste. Klosterkirken er delvis nedfallen, men murverket i en gavlvegg er fortsatt nesten helt.

Beauport kloster har status som kulturminne på flere nasjonale og regionale lister.

## Litteratur
* Meiffret L., 2006 : '«Le domaine de l’abbaye de Beauport (Côtes d'Armor) : exemple de gestion active d’un site classé» *Sites et monuments (bulletin de la Société pour la protection des paysages et de l’esthétique de la France)* - S. 29–31 (kilde for den tyske artikkelen)
* «Biennales des Abbayes Bretonnes».*Les Abbayes Bretonnes*: Le Sarment Fayard Rennes 1983 (ISBN 2-213-01313-6) s. 321–329.

## Referanser


## Eksterne lenker
* 
* (offisiell nettside med historiske illustrasjoner)
Jordan Rhodes

**Jordan Luke Rhodes** (født 1990) er en skotsk fotballspiller som spiller for den engelske klubben .

Rhodes fikk sin førstelagsdebut for  den 12. oktober 2007 i en seriekamp mot . 

Rhodes var utlånt til ,  og  før  kjøpte han i 2009 fra . I  etablert han seg som en toppspiller. I 2011/12 sesongen scoret han 36 ligamål og slo klubbrekorden for mest scorede mål i en sesong. 

Den 30. august 2012 kjøpte  han for £8,000,000. Dette gjorde han til den dyreste spilleren klubben har kjøpt. I sin første sesong scoret Rhodes 27 mål i engelske Championship, og måltyven ble kåret til sesongens beste spiller i klubben. I de to påfølgende sesongene endte han opp med 25 og 21 mål i ligaen. I første halvdel av 2015/16-sesongen scoret Rhodes 10 mål i ligaen.

Den 1. februar 2016 ble Rhodes offisielt klar for Blackburns ligarival, Middlesbrough.

Han fikk sin landslagsdebut borte mot  den 11. november 2011. Han scoret sitt første mål for  den 15. august 2012 mot .

## Referanser


## Eksterne lenker
*
Mina Bai

**Mina Bai** (født 1968 i Teheran) er en iranskfødt, norsk forfatter.

Bai kom til Norge som flyktning i 1992, bodde en stund i Nord-Norge og senere flyttet hun til Oslo, der hun en periode var bosatt på Tøyen. Hun utdannet seg ingeniør med informatikkfag ved Universitetet i Oslo.

Bai begynte å skrive på norsk rundt 2006, og debuterte som forfatter i 2009 med romanen *Djeveljente*. I sine romaner benytter hun erfaringene fra sitt eget liv som iransk  kvinne i Iran og senere som innvandrerkvinne i Norge. I sitt forfatterskap er hun opptatt av kvinnefrigjøring fra kulturell, religiøs, tradisjonell tyranni og identitet og tilhørighet.

## Bibliografi
* *Djeveljente*, Oktober forlag (2009)
* *Skam*, Juritzen forlag (2014)

## Referanser
Ferjesambandet Våge–Norvik

**Våge–Norvik** var et privat bilfergesamband som krysset Romsdalsfjorden mellom Våge og Norvik i Eidsbygda i dagens Rauma kommune. Bilferjeruten mellom Norvik og Våge ble innledet i 1930 etter at det kom sammenhengende kjørevei mellom Eidsbygda og Isfjorden. Før det ble sammenhengende kjørevei mellom Våge og Veblungsnes (dagens E136), gikk biltrafikken med ferge fra Våge til Eidsbygda på nordsiden av Romsdalsfjorden, og videre rundt Isfjorden til Åndalsnes. Bilferjeruten Vestnes-Åndalsnes ble lagt ned et par år etter at Våge-Norvik var etablert. Strekningen Våge–Norvik var da den eneste bilfergen mellom Ålesund og Åndalsnes. Ferjeruten Våge-Norvik ble lagt ned i løpet av 1945 da veien Innfjorden-Veblungsnes ble tatt i bruk.

Gulbrand Lunde, minister i Quislings regjering, druknet ved Våge kai i 1942. Det var trolig en ulykke. Hendelsen på Våge ferjekai førte til pålegg om bom på ferjelemmene.

## Referanser
Möll (elv)

**Möll** (muligens fra slovensk *mel*; «småstein») er en venstre sideelv (nordfra) til Drau i øvre Kärnten i Østerrike. Möll starter ved foten av Großglockner, Østerrikes høyeste fjell, og ved isbreen Pasterze, Østerrikes største isbre. Derfra blir deler av elven styrt om til Malta-Reisseck vannkraftverk gjennom flere lokale kraftstasjoner. Möll er ellers populær for kajakksport.

## Referanser


## Eksterne lenker
*
Krista Siegfrids

**Kristin «Krista» Siegfrids** (født 1985) er en finsk sangerinne, internasjonalt kjent for å ha representert Finland i Eurovision Song Contest 2013. 

Siegfrieds startet sin musikalske karriere i 2009 med bandet Daisy Jack, som slapp sin første singel, *Perfect Crime*, i 2011.
I 2012 var hun en av finalistene i den første sesongen av sangkonkurransen *Voice of Finland*, og hun deltok i Folktingets prosjekt, «Artister för tolerans och öppenhet», som spilte inn låten «Vår tid-Vårt land».
I januar 2013 fikk hun platekontrakt med Universal Music Finland. Siegfrieds har også medvirker i flere musikaler, deriblant *Play Me* på Svenska Teatern i 2009.

I 2013 vant Kristin Siegfrids Uuden Musiikin Kilpailu med poplåten «Marry Me», som fikk 26,6 prosent av SMS-stemmene, og hun fikk dermed delta i Eurovision Song Contest i Malmö samme år. «Marry Me» ble nummer 24, med 13 poeng, av 26 deltakermelodier i finalen. Etter fremføringen av melodien, ga Siegrids et kontroversielt kyss til en av sine kvinnelige bakgrunnsangere. Kysset var en protest mot at Finland ikke har villet gi homoseksuelle rett til å gifte seg. Av frykt for det planlagte kysset, ble ikke semifinalen og finalen sendt på tyrkisk TV, og da konkurransen ble sendt i Kina på CCTV, i oktober samme år, ble kysset klippet ut av sendingen.

«Marry Me» er en av melodiene på Siegfrids debutalbum, *Ding Dong!*, som ble gitt ut 10. mai 2013. «Marry Me» var også Finlands bidrag i Sopot Top of the Top-festivalen 2013.

## Diskografi

## Referanser


## Eksterne lenker
* 
* 
* 
*
Becca Tobin

**Rebecca Tobin** (født 1986) er en amerikansk skuespiller, sanger og danser. Hun spilte Kitty Wilde i Fox TV-serien *[[Glee]]*, og gjorde sin første opptreden i den fjerde sesongpremièren, «The New Rachel».

## Biografi
### Tidlig liv: Mobbing
Becca vokste opp i Marietta i Georgia som den yngste av to jenter og datter av to advokater. Hun var en cheerleader i sjuende og åttende klasse, men har senere sagt at det ikke var noe for henne, så hun startet opp med dans etter det. Tobin byttet skole halvveis gjennom hennes siste år. Etter å ha blitt overført fra en teaterskole til en offentlig en, begynte hun å bli mobbet av jenter som kalte henne «teaterfreak» og «nerd». De fortalte henne at hun aldri ville bli vellykket eller en stjerne, og en jente truet med å banke henne opp. Hun fikk også tøffe tekstmeldinger og hennes eneste venn begynte å ignorere henne. På grunn av mobbing begynte hun å skulke skolens aktiviteter, og ville ikke gå på hennes konfirmasjon. Hun støtter anti-mobbing og er den kvinnelige talsperson for Bullyville. Hun ble uteksaminert fra Wheeler High School i 2004. Becca har også gått på AMDA, et college for scenekunst.

Tobin ble uteksaminert ved AV University i juni 2013 etter syv år.

### Karrièredebut og ''Glee''
Tobins første opptreden var i en alder av fire som et juletre i skolens juleoppsetning. Hun flyttet til New York da hun var atten for å få jobbe med en gang. Hun har jobbet på Broadway som en stedfortreder og erstatning for musikalen *Rock of Ages*. Hun har også gjort andre små teaterprosjekter, selv om de fleste av dem var som en stedfortreder, og turnerte senere med Trans-Siberian Orchestra i 2011.

Hun spiller Kitty Wilde i Fox-komedieserien *[[Glee]]*. Tobin gjorde sin første opptreden i den fjerde sesongpremièren, «The New Rachel», og var en vanlig tilbakevendende skuespiller for sesongen. Hun ble imidlertid forfremmet til en hovedrolleinnehaver for sesong fem, noe som ble gjettet på forhånd. Glee regnes som hennes første store prosjekt.

Hun dukket opp magasinet *Maxim* i mai 2013.

Tobin ble valgt, sammen med de andre *Glee*-medlemmene Jacob Artist, Melissa Benoist og Dean Geyer, som en ambassadør for Coca-Colas nye produkt, P10 300 ml Coke Mismo. I juni 2013 besøkte fire av dem Manila i Filippinene for å gi sin tilslutning til produktet ved å besøke forskjellige kjøpesentre og møte fansen.

### Privatliv
Hun er i et kjærlighetsforhold med Matt Bendik.

## Referanser


## Eksterne lenker
* 
* 
*
Uuden Musiikin Kilpailu

***Uuden Musiikin Kilpailu*** (forkortet **UMK**, svensk: «*Tävlingen för ny musik*») er en finsk tv-sendt sangtalentkonkurranse som ble avholdt for første gang i 2012. I programmet deltar et utvalg originale låter, og vinneren kåres av juryer og telefonavstemning. Vinneren får representere Finland i Eurovision Song Contest, i likhet med norske Melodi Grand Prix. UMK blir kringkastet og produsert av den finske allmennkringkasteren Yle.

## Bakgrunn
Konkurransen er en videreføring av den finske nasjonale finalen, *[[Euroviisut]],* som ble sendt fra 1961 til 2011. Etter en rekke dårlige resultater i Eurovision Song Contest besluttet Yle å avslutte *Euroviisut.* I stedet lanserte kringkasteren *Uuden Musiikin Kilpailu* (norsk: *konkurransen for ny musikk*). Målet var å trekke frem nye artister og få mer moderne og sterkere låter inn i konkurransen. Lanseringen av UMK førte ikke til noen store endringer i Finlands resultater; de første åtte årene kvalifiserte landet seg til finalen kun tre av åtte ganger, og det beste resultatet var en ellevteplass i 2014.

I 2021 gjorde Yle store endringer, med mer fokus på etablerte artister. Den nye satsningen har ført Finland inn en suksessfull periode. Landet har kvalifisert seg til finalen ved samtlige anledninger siden. I 2021 kom Finland på sjetteplass, landets nest beste plassering til da. I 2023 var vinneren Käärijä storfavoritt til å vinne Eurovision, men endte til slutt på en andreplass bak Sveriges Loreen.

## Vinnere av UMK

;Noter


## Referanser


## Se også
* Eurovision Song Contest
* *[[Euroviisut]]*
* Finland i Eurovision Song Contest

## Eksterne lenker
* 
*  Finland hos Eurovision.tv, alle opplysninger om resultater i Eurovision Song Contest